./data/phi2331/phi004/phi2331.phi004.perseus-lat2.xml
David Magie
fuit in eo sacerdotio et praesul et vates et magister et multos inauguravit atque exauguravit nemine praeeunte, quod ipse carmina cuncta didicisset,Virilem togam sumpsit quinto decimo aetatis anno, statimque ei Lucii Ceionii Commodi filia desponsataest ex Hadriani voluntate, nec multo post praefectus Feriarum Latinarum fuit  in quo honore praeclarissime se pro magistratibus agentem et inconviviis Hadriani principis ostendit, post hoc patrimonium paternum sorori totum concessit, cum eum ad divisionem mater vocaret, responditque avi bonis se esse contentum, addens, ut et mater, si vellet, in sororem suum patrimonium conferret, ne inferioresset soror marito, fuit autem tanta indulgentiaut cogeretur nonnumquam vel in venationes pergere vel in theatrum descendere vel spectaculis interesse operam praeterea pingendo sub magistro Diognetodedit  amavit pugilatum luctamina et cursum etaucupatus et pila lusit adprime et venatus est  sed ab omnibus his intentionibus studium eum philosophiae abduxit seriumque et gravem reddidit, non tamen prorsus abolita in eo comitate, quam praecipue suis, mox amicis atque etiam minus notis exhibebat, cum frugi esset sine contumacia, verecundus sine ignavia, sine tristitia gravis